《日夕》
明代·黄云

寂居山之阿，木叶明返照。
阴厓凝晚色，余霞尚鲜耀。
远心望烟海，孤兴凌仙峤。
归牧驱牛马，溪船罢渔钓。
闭门归动息，默以领众妙。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。